CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2017/18 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4263)
  + [Valencià](/va/acuerdo/4263)






Selector de idioma

Leer

* [Español](/es/acuerdo/4263)
* [Valencià](/va/acuerdo/4263)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2017/18[Butlletí Oficial Universitat d'Alacant](/ca/Publicacion)
======================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2017/18

Data d'aprovació
:   04/07/2017

Data de publicació
:   04/07/2017

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4263.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4263)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4263)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2017/18&url=https://www.boua.ua.es/va/acuerdo/4263)

**Títol:** CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2017/18

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimarts, 4 de juliol de 2017

CONVOCATÒRIA D’AJUDES DINS DEL PROGRAMA DE SUPORT A L’ESPORT FEDERAT UNIVERSITARI D’ALT NIVELL PER A JUGADORES I JUGADORS DE LA UNIVERSITAT D’ALACANT 2017/18.

EXPOSICIÓ DE MOTIUS

La Universitat d’Alacant (UA), conscient del paper que fa en la societat actual en la qual s’integra, ha assumit el compromís de fomentar l’esport en tots els seus àmbits, i estructurar un model d’esport de competició -com a fenomen social d’una notable influència- basat en principis i valors de les polítiques de compromís social que té la nostra institució.

Per a això, la UA promociona i desenvolupa projectes a llarg termini d’alt nivell que permeten donar estabilitat i estructura als equips de competició de la UA -competició federada de categoria nacional o equiparable- i així garanteix i facilita la participació d’esportistes d’alt nivell en els nostres equips i la conciliació d’aquests i aquestes amb la formació acadèmica.

Els equips de la Secció Esportiva de la UA (d’ara endavant SEUA) tenen la consideració d’alt nivell segons esport, categoria, rellevància, i interès de la mateixa Universitat pels valors que transmeten, i coadjuven a la concreció d’objectius transversals d’acord amb els objectius estratègics de la UA. Per a aconseguir aquesta finalitat, es doten els equips amb esportistes que permeten tenir plantilles estables i d’acord al nivell de la competició i la categoria en què estiga compromès a participar cada temporada.

Per a aquestes i aquests esportistes, a més dels drets establits en el

[Reglament per a la Promoció i Suport a l’Esportista Universitari](https://sd.ua.es/va/documentos/administracio/normativa/reg-padu.pdf),

la UA convoca ajudes en espècie amb la finalitat d’atendre les necessitats de les esportistes i els esportistes d’allotjament i manutenció i ajudes econòmiques que cobrisquen despeses bàsiques de la seua participació en la competició federada, a través del Vicerectorat de Cultura, Esport i Llengües en l’exercici de les seues competències i d’acord amb l’article 1 del Reial Decret 2069/1985, sobre articulació de competències en matèria d’activitats esportives universitàries.

1. NOMBRE D’AJUDES

El nombre d’ajudes dependrà del nombre d’esportistes dels equips federats que complisquen els requisits establits en la base 3 i de la quantia màxima fixada en la base 5 d’aquesta convocatòria.

2. TIPUS D’AJUDES

Es convoquen:

2.1. Ajudes econòmiques per a cobrir despeses bàsiques generades per la seua relació en la competició de la temporada 2017/18.

2.2. Ajudes d’allotjament, per al període de competició 2017/18 de la modalitat esportiva comprès com a màxim entre l’1 d’agost del 2017 i el 30 de juny del 2018.

2.3. Ajudes de manutenció, per al període de competició 2017/18 de la modalitat esportiva comprès com a màxim entre l’1 de setembre del 2017 i el 30 de juny del 2018.

3. REQUISITS

L’esportista sol·licitant haurà de figurar en algun dels apartats següents:

3.1. Esportistes integrants de la SEUA en esports d’equip en lliga regular 2017/18 que es troben en una competició amb més d’una categoria sènior inferior.

3.2. Esportistes integrants de la SEUA en la temporada 2017/18, en esports individuals que hagen obtingut classificació en la corresponent Copa del Rei i/o Campionat d’Espanya del 2017.

3.3. Esportistes integrants de la SEUA en la temporada 2017/18, en esports individuals que hagen sigut convocats per una selecció nacional.

4. MÈRITS

La Comissió corresponent valorarà els mèrits acadèmics, esportius i el lloc de residència per a atorgar i valorar la quantia de l’ajuda econòmica i atorgar una plaça d’allotjament i/o manutenció.

Es valorarà com a mèrits acadèmics la matriculació i/o la titulació a la UA i els resultats acadèmics.

Es valorarà com a mèrits esportius els resultats esportius de les últimes temporades a nivell nacional i internacional i expectatives a aconseguir, i també els premis i els reconeixements obtinguts i la participació en activitats de promoció de l’esport UA.

Es valorarà el lloc de residència segons el rang de quilometratge del domicili habitual.

Per a l’obtenció d’ajudes econòmiques, els mèrits esportius tindran un percentatge majoritari en la seua valoració, i es tindrà en compte també el lloc de residència habitual i els mèrits acadèmics.

Per a l’obtenció d’una plaça d’allotjament, tindrà un percentatge majoritari en la seua valoració la residència habitual, i es tindrà en compte també els mèrits esportius i els acadèmics.

Per a l’obtenció d’una plaça de manutenció, tindrà un percentatge majoritari en la seua valoració la residència habitual, i es tindrà en compte també els mèrits esportius.

5. QUANTIA

La UA, amb càrrec a l’aplicació 33491568 del CDG 011520, destinarà a aquesta convocatòria d’ajudes en la modalitat dinerària una quantitat no superior a 47.800 €. Amb càrrec a l’aplicació 64584726 del mateix CDG, la UA destinarà una quantitat no superior a 47.500 € a les ajudes d’allotjament i no superior a 17.000 € a les ajudes de manutenció. La persona beneficiària rebrà el servei d’una empresa contractada per la UA a aquest efecte.

L’execució d’aquesta dotació està supeditada a la disponibilitat de liquiditat de la UA.

6. PAGAMENT

La subvenció assignada a cada ajuda s’ajustarà al que disposa la Llei 38/2003, de 17 de novembre, General de Subvencions, a les regulacions, els requisits i els termes establits per les normes de funcionament intern de la UA i a allò que aquesta convocatòria estableix.

Si escau, i d’acord amb el que estableix la resolució corresponent, el pagament de les ajudes es farà mitjançant transferència bancària al compte bancari indicat per la persona beneficiària en dos moments, octubre del 2017 i febrer del 2018 per a sol·licitants del termini del primer període, i al novembre del 2017 i febrer del 2018 per a sol·licitants del termini del segon període.

Les ajudes en espècie d’allotjament i de manutenció seran oferides a les persones beneficiàries per empreses contractades per la universitat a aquest efecte, segons detall:

- Les ajudes d’allotjament, es concediran des del moment indicat en la resolució per a la temporada de competició 2017/18 de la modalitat esportiva i com a màxim en el període comprès entre l’1 d’agost del 2017 i el 30 de juny del 2018.

- Les ajudes de manutenció, es concediran des del moment indicat en la resolució per a la temporada de competició 2017/18 de la modalitat esportiva i com a màxim en el període comprès entre l’1 de setembre del 2017 i el 30 de juny del 2018.

7. REINTEGRAMENT DE LES AJUDES

Els requisits que donen dret a la concessió d’aquestes ajudes s’han de mantenir durant tota la temporada 2017/18. Si no fóra així, la Comissió Avaluadora, valorarà les circumstàncies concretes de la pèrdua del requisit i podrà proposar a l’òrgan competent la resolució de nul·litat o anul·labilitat de la concessió per al reintegrament de la totalitat o de part de l’ajuda rebuda, segons el que estableix la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i a allò que aquesta convocatòria estableix.

8. SOL·LICITUD I TERMINI

La sol·licitud haurà de ser emplenada en l’adreça web:

<https://sd.ua.es/va/serveis/ajudes/ajudes-esportistes-federats-alt-nivell.html>

La sol·licitud signada al costat de la documentació exigida en la base 9, s’haurà de presentar per E-Administració o en l’oficina principal del Registre General de la Universitat, en les oficines auxiliars situades en les Secretaries de Centre, a la Seu d’Alacant, a partir de l’endemà de la publicació d’aquesta convocatòria en el Butlletí Oficial de la UA (BOUA).

Es podran emprar els camins establits en l’article 16.4 de la Llei 39/2015, de l’1 d’octubre, del Procediment administratiu comú de les administracions públiques.

El termini de sol·licitud s’estableix en dos períodes:

- Primer període, 10 dies naturals, a partir de l’endemà de la publicació d’aquesta convocatòria en el BOUA.

- Segon període, des del 25 de setembre al 6 d’octubre.

Només es podrà presentar una única sol·licitud.

9. DOCUMENTACIÓ QUE CAL PRESENTAR

- Sol·licitud degudament emplenada.

- Document que acredite la residència habitual (DNI, Passaport, NIE, certificat d’empadronament, etc.).

- Si escau, justificants acreditatius dels mèrits que no obren en el Servei d’Esports.

- Currículum esportiu.

- Documentació que acredite la titularitat del compte bancari.

-Si s’opta per la presentació de la sol·licitud i altres documents exigits per e-Administració, també emplenarà la instància genèrica, i indicarà que es considere la sol·licitud adjunta a aquesta instància.

10. COMISSIÓ AVALUADORA

Les sol·licituds seran avaluades per una comissió formada per:

President:

- El vicerector de Cultura, Esport i Llengües de la UA, o la persona en qui delegue.

Vicepresident:

- El vicerector d’Estudis i Formació de la UA, o la persona en qui delegue.

Secretària:

- La directora del Servei d’Esports de la UA, o la persona en qui delegue.

Vocals:

- El director del Secretariat de Promoció Esportiva de la UA, o la persona en qui delegue.

- Un tècnic esportiu del Servei d’Esports de la UA, o la persona en qui delegue.

La Comissió podrà tenir l’assessorament d’especialistes en les modalitats esportives afectades.

11. RELACIÓ PROVISIONAL DE PERSONES ADMESES I EXCLOSES

Finalitzats els terminis de presentació de sol·licituds, establits en dos períodes en la base 8, la UA publicarà, en els llocs indicats en la base 13, la relació provisional de persones admeses i excloses, i hi indicarà les causes d’exclusió.

Es concediran cinc dies hàbils, comptadors des de l’endemà d’aquesta publicació, per a esmenar els motius d’exclusió, mitjançant la presentació de la documentació necessària dirigida al Servei d’Esports per les mateixes vies especificades en la base 8 d’aquesta convocatòria. Si no es presenta la documentació en el termini indicat les persones sol·licitants quedaran excloses de la convocatòria.

Les llistes definitives de persones admeses i excloses en el procediment seran publicades en els mitjans referits en la base 13 d’aquesta convocatòria.

12. RESOLUCIÓ DE LA CONVOCATÒRIA

La resolució de les ajudes es farà mitjançant resolucions parcials per tipus d’ajuda i període de presentació d’instàncies.

Inicialment, les ajudes per a la manutenció i l’allotjament es resoldran abans del 31 de juliol per a les sol·licitades en el primer període i abans del 31 d’octubre per a les sol·licitades en el segon període.

Les ajudes econòmiques es resoldran abans del 30 de setembre per a les sol·licitades en el primer període i abans del 31 d’octubre per a les del segon període.

Una vegada feta la valoració dels mèrits, la Comissió Avaluadora publicarà les puntuacions provisionals obtingudes, a fi que, en el termini de cinc dies, les persones participants facen les al·legacions que consideren oportunes.

Transcorregut el termini d’al·legacions, la Comissió Avaluadora, juntament amb la llista de puntuacions definitives, elevarà proposta al Vicerectorat convocant, que dictarà la resolució final d’aquesta convocatòria.

13. MITJANS DE PUBLICACIÓ

Aquesta convocatòria, la llista de les sol·licituds admeses i excloses en el procés de selecció, i la resolució de concessió, com també qualsevol altra incidència o informació derivada d’aquest procés, es publicaran en la pàgina web de la UA:

<https://sd.ua.es/va/serveis/ajudes/ajudes-esportistes-federats-alt-nivell.html>

Sant Vicent del Raspeig, 4 de juliol del 2017

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03501 Sant Vicent del Raspeig - Alacant  
 Tel. 02 509 3962 - Fax 04 697 3902](https://www.google.es/maps/@75.456528,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12780&trk=tyah&trkInfo=tarId%0H9380501138122%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)